Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Sizə “Villaggio Mall”da yaradılmış Venesiya kanallarında qondolada üzməyi və ya dünyanın aparıcı brendlərinin və müxtəlif restoranların yerləşdiyi dəbdəbəli “Al Hazm Mall”da gəzintiyə çıxmağı tövsiyə edirik.
Məşhur “Rosemary Café” isə sosial şəbəkələrdəki səhifələrinizdə "partlayış" effekti yaradacaq romantik kadrlar çəkdirmək üçün ideal məkandır.
Əgər Parisin ab-havasını duymaq istəyirsinizsə, “Katara Cultural Village”in düz yanında yerləşən “Galeries Lafayette” univermağına baş çəkə bilərsiniz.
Burada alış-verişdən sonra Qətər mədəniyyəti ilə daha yaxından tanış olmaq imkanı qazanacaqsınız.
Qətərə aviabilet, hotel, səhər yeməyi, qrup transferi və sığorta daxil olmaqla, 3 gecəlik 548 AZN-dən başlayan inanılmaz sərfəli qiymətlərlə (qiymət 2 nəfərlik otaqda 1 nəfər üçün nəzərdə tutulub) səyahət etmək mümkündür.
Bu ölkəyə sizi maraqlandıran tur paketlərini Bakının istənilən turizm agentliyindən əldə edə bilərsiniz.
Qeyd edək ki, Azərbaycan vətəndaşlarının Qətərə səfər etməsi üçün viza tələb olunmur.
Cütlüklərin Qətər istirahəti zamanı gedə biləcəyi digər yerlər barədə bu keçid linki vasitəsilə məlumat əldə edin, burada isə birbaşa Sevgililər Günü ilə bağlı romantik təkliflər tapa bilərsiniz.
Qaradağ rayonunun Yeni Müşfiq qəsəbəsində baş verən yanğın söndürülüb.
Fövqəladə Hallar Nazirliyindən (FHN) Oxu.Az-a verilən məlumata görə, nazirliyin “112" qaynar telefon xəttinə Bakı şəhərinin Qaradağ rayonu Yeni Müşfiq qəsəbəsində binada yanğın baş verməsi barədə məlumat daxil olub.
Məlumatla əlaqədar dərhal əraziyə FHN-in Dövlət Yanğından Mühafizə və Xüsusi Riskli Xilasetmə xidmətlərinin qüvvələri cəlb olunub.
Hadisə yerində əməliyyat şəraiti qiymətləndirilərkən beşmərtəbəli yaşayış binasının 3-cü mərtəbəsində yerləşən mənzildə yanğın baş verdiyi müəyyən edilib.
Əməliyyat şəraitinə uyğun olaraq həyata keçirilmiş zəruri və təxirəsalınmaz tədbirlər sayəsində yanğın genişlənməsinə imkan verilmədən qısa müddətdə söndürülüb.
Yanğın nəticəsində beşmərtəbəli yaşayış binasının 3-cü mərtəbəsində ümumi sahəsi 75 kvadratmetr olan üçotaqlı mənzilin bir otağının yanar konstruksiyaları 18 kvadratmetr sahədə yanıb.
Qonşu mənzildə köməksiz vəziyyətdə qalan azyaşlı xilas edilərək aidiyyəti üzrə təhvil verilib.
Təhlükəsizlik tədbirləri çərçivəsində bina sakinləri təxliyə ediliblər.
Mənzilin böyük hissəsi və bitişik mənzillər yanğından mühafizə olunub.
13:58"Qaradağ rayonunun Yeni Müşfiq qəsəbəsində yanğın hadisəsi baş verib.
Fövqəladə Hallar Nazirliyindən Oxu.Az-a verilən məlumata görə, sakinlər binadan təxliyə ediliblər.
Əraziyə Fövqəladə Hallar Nazirliyinin Dövlət Yanğından Mühafizə və Xüsusi Riskli Xilasetmə xidmətinin qüvvələri cəlb olunub.
Təhlükəsizlik tədbirləri çərçivəsində bina sakinləri təxliyə olunublar.
Görülmüş müvafiq tədbirlər nəticəsində yanğın söndürülüb.
Gürcüstanda yeni hökumətin formalaşması təkcə bu ölkə üçün deyil, bütövlükdə region üçün əhəmiyyətlidir.
Çünki rəsmi Tbilisi regional aktor olaraq bölgədə baş verən hadisələrdə mühüm rol oynayır.
Bu, özünü Ermənistanla Azərbaycan arasında münasibətlərin normallaşması prosesində, həmçinin ehtimal olunan sülh sazişi məsələsində də göstərir.
Fevralın 8-də Gürcüstan parlamenti yeni hökumətə etimad göstərib.
İrakli Kobaxidze ölkənin yeni baş naziri olub.
O, bu vəzifədə İrakli Qaribaşvilini əvəz edib.
İndi əsas suallardan biri Gürcüstandakı yeni hökumətin Ermənistanla Azərbaycan arasında normallaşma prosesində hansı rolu oynamasıdır.
Gürcüstan iki ölkə arasında sülh sazişinin imzalanmasını həmişə dəstəkləyib.
Hər iki ölkə ilə qonşudur və münasibətlərin normallaşması onun üçün siyasi, iqtisadi, təhlükəsizlik baxımından əhəmiyyətlidir.
Bu ölkənin xarici işlər naziri və bu vəzifəyə yenidən namizəd olan İlya Darçiaşvili fevralın 8-də parlamentdə çıxışı zamanı bildirib ki, Tbilisi Ermənistanla Azərbaycan arasında danışıqlar platformasına çevrilməkdə maraqlıdır.
O bildirib ki, Gürcüstan hakimiyyəti regionda sülh və sabitliyin təşviqi üçün mühüm addımlar atıb:"""“Biz istəyirik ki, Tbilisi gələcəkdə qonşularımız arasında etimadın yaranmasına dəstək üçün istənilən aktual mövzuların müzakirə olunduğu platformaya çevrilsin.
Hökumətin “Avropa dövlətinin qurulması naminə” yeni proqramına əsasən, Gürcüstan Cənubi Qafqazda sülh, əməkdaşlıq və sabitliyin təşviqi üçün səylərini əsirgəməyəcək”.
Məsələ ondadır ki, sülh sazişində vasitəçilik iddiasında olan xarici aktorların əksəriyyəti, o cümlədən ABŞ, Fransa, Avropa İttifaqı özlərinin regional maraqlarını nəzərə alırlar.
Onlar bölgədə təsir güclərini artırmaq və bunun üçün gərginliyin davamlı olmasını istəyirlər.
Bir çox hallarda alət kimi istifadə etdikləri Ermənistanın və bölgənin taleyi adı çəkilən oyunçuların heç birini maraqlandırmır.
Gürcüstan isə region ölkəsi olduğundan bölgədəki sabitlikdə birbaşa maraqlıdır.
Üstəgəl, Tbilisinin həm Bakı, həm də İrəvanla müsbət dinamika ilə inkişaf edən münasibətləri var.
Belə bir şəraitdə Gürcüstanın yeni hökuməti hər iki qonşusu ilə münasibətlərin inkişaf etdirilməsinə səy göstərəcək.
Bu isə öz-özlüyündə sülh sazişinə töhfə verilməsini nəzərdə tutur.
Bu gün Azərbaycan xarici işlər naziri Ceyhun Bayramovla gürcüstanlı həmkarı arasında telefon danışığı olub.
C.Bayramov Gürcüstanın yeni qurulmuş hökumətində yenidən xarici işlər naziri təyin edilməsi münasibətilə həmkarını təbrik edib və ona bu şərəfli vəzifəsində uğurlar arzulayıb.
Tərəflər iki ölkə arasında dostluq və strateji tərəfdaşlıq münasibətlərinin cari vəziyyətini və gələcəkdə bu əlaqələrin daha da inkişafı istiqamətində mövcud planlar və perspektivləri müzakirə ediblər.
Nazirlər, həmçinin regional məsələləri və beynəlxalq təşkilatlar çərçivəsində əməkdaşlıq istiqamətləri ətrafında fikir mübadiləsi aparıblar.
Düşünmək olar ki, Azərbaycan da Gürcüstanın vasitəçilik səylərində maraqlıdır.
Əlbəttə, ikitərəfli təmaslar daha effektivdir.
Bunu əldə olunan nəticələr və rəsmi İrəvandan verilən mesajlar da göstərir.
Lakin nəzərə almaq lazımdır ki, platformaya ehtiyac yarana bilər.
Gürcüstan bunun üçün etibarlı ölkədir.
Gələcəkdə müxtəlif səviyyəli görüşlər bu ölkədə keçirilə bilər.
Onu da deyək ki, rəsmi Tbilisi Cənubi Qafqazda təhlükəsizliyi təmin edə biləcək 3+3 formatının (Azərbaycan, Gürcüstan, İran, Rusiya, Türkiyə, Ermənistan) iştirakçısıdır.
Gürcüstanın normallaşma münasibətlərinə töhfəsi bir neçə cəhətdən effektiv ola bilər.
Birincisi, üç ölkə arasında intensivləşən təmaslar altılıq layihəsi platformasının inkişafına xidmət edə bilər.
İkincisi, Rusiya ilə münasibətlərə görə, Gürcüstan 3+3 layihəsinə o qədər də isti yanaşmır.
Amma Tbilisinin Bakı ilə İrəvan arasındakı normallaşma prosesindəki rolu Moskva ilə “buzların əriməsinə” də kömək edə bilər.
Çünki Rusiya bu prosesin birbaşa iştirakçısıdır.
Üçüncüsü və ən əhəmiyyətlisi, regionda təhlükəsizlik arxitekturası formalaşacaq.
Beləliklə, Gürcüstan platformasını müsbət qiymətləndirmək olar.
Düşünmək olar ki, gələcəkdə Tbilisinin ev sahibliyi və iştirakçılığı ilə təmaslar intensivləşəcək.
Azərbaycan millisinin UEFA Millətlər Liqasının qrup mərhələsindəki oyunlarının təqvimi bəlli olub.
Oxu.Az xəbər verir ki, yığma ilk matçını sentyabrın 5-də evdə İsveçə qarşı keçirəcək.
Komanda sentyabrın 8-də Slovakiyanın qonağı olacaq.
Milli oktyabrın 11-də səfərdə Estoniya, bundan üç gün sonra isə doğma azarkeşlər önündə Slovakiya kollektivi ilə münasibətlərə aydınlıq gətirəcək.
Komanda son iki qarşılaşmasını noyabrın 16-da evdə Estoniya, noyabrın 19-da səfərdə İsveçə qarşı keçirəcək.
“Əməkdar incəsənət xadimi, bəstəkar Cavanşir Quliyevin vəziyyəti normallaşıb”.
Bu barədə Oxu.Az-a onun yaxın dostu məlumat verib.
O, bəstəkarın vəziyyətinin əvvəlki günlərə nisbətən daha yaxşı olduğunu bildirib.
Xatırladaq ki, Türkiyədə səfərdə olan Cavanşir Quliyevin fevralın 5-də halı pisləşib.
İstanbulda dərhal xəstəxanaya yerləşdirilib.
Bəstəkarın ilk günlərdə vəziyyəti ağır olub.
Bəstəkar Cavanşir Quliyevin müalicəsinə Heydər Əliyev Fondu tərəfindən dəstək verilir.
Cavanşir Quliyevin qardaşı oğlu Atarəhim Qulusoy da açıqlamasında bəstəkarın sağlıq durumunun yaxşıya doğru getdiyini bildirib.
Kürdəmir şəhərini içməli su ilə təmin edən Ağsu-Külüllü-Kürdəmir su xəttində qəza baş verib.
Bu barədə Kürdəmir Rayon İcra Hakimiyyəti məlumat yayıb.
Məlumata görə, qəza səbəbindən şəhərə suyun verilişi dayandırılıb.
Dövlət Su Ehtiyatları Agentliyi yanında “Azərsu” ASC də sözügedən məlumatı təsdiqləyib.
Bildirilib ki, qəzanın aradan qaldırılması istiqamətində tədbirlər aparılır.
Ukrayna Prezidenti Volodimir Zelenski Silahlı Qüvvələrinin keçmiş baş komandanı Valeri Zalujnıya “Ukrayna Qəhrəmanı” adı verib.
Bunu təsdiq edən müvafiq fərman Ukrayna prezidentinin internet saytında dərc olunub.
Fərmanda qeyd olunur ki, V.Zalujnı Ukraynanın dövlət suverenliyinin və ərazi bütövlüyünün müdafiəsində əlamətdar şəxsi xidmətlərinə, Ukrayna xalqı qarşısında fədakar xidmətinə görə bu ada layiq görülüb.
Qeyd edək ki, Valeri Zalujnı ötən gün istefaya göndərilib.
Ardınca Aleksandr Sırski Ukrayna Silahlı Qüvvələrinin baş komandanı təyin edilib.
Siyasi baxışlarına görə Təbrizin “Şəhid Mədəni” Universitetindən qovulan güneyli tələbə fəal Armita Pavir Azərşəhr İnqilab Məhkəməsi tərəfindən ümumilikdə 22 ay 17 gün həbs cəzasına məhkum edilib.
Bu barədə “Azad İran” “Telegram” kanalı xəbər yayıb.
Məlumata görə, güneyli tələbəyə rəhbəri (Xameneini) təhqir etmək ittihamı ilə 7 ay 16 gün, “dövlət quruluşu əleyhinə təbliğat aparmaq ittihamı ilə isə 15 ay 1 gün həbs cəzası verilib.
Xatırladaq ki, psixoloji işgəncələr və ağır məhdudiyyətlər altında həbsdə olan Armita Pavir daha öncə göyərtəsində 176 sərnişin olan Ukrayna sərnişin təyyarəsinin 2020-ci il yanvarın 3-də Tehran səmasında SEPAH tərəfindən raketlə vurulmasına etiraz etdiyinə görə bir il müddətinə təhsildən məhrum edilmişdi.
Azərbaycanın Baş naziri Əli Əsədov gürcüstanlı həmkarı İrakli Kobaxidzeni bu vəzifəyə təyin edilməsi münasibətilə təbrik edib.
Nazirlər Kabinetinin Mətbuat Xidmətindən verilən məlumata əsasən, baş nazirlər arasında telefon danışığı zamanı Ə.Əsədov İ.Kobaxidzeyə gələcək fəaliyyətində uğurlar arzulayıb.
Söhbət zamanı baş nazirlər iki ölkə arasında strateji əməkdaşlığın daha da möhkəmlənəcəyinə ümidvar olduqlarını bildiriblər.
Fransanın mənzil-tikinti naziri postuna erməniəsilli Giyom Kasbaryan təyin olunub.
Bu barədə Fransa mətbuatı xəbər verib.
36 yaşlı Giyom Kasbaryan bundan əvvəl Fransa parlamentinin deputatı olub.
Bu yaz Xocalıda 50 evin çırağı yanacaq.
Hazırda əsas işlər Xocalının mərkəzindən keçən magistral yolun ətrafında gedir.
Bakı Abadlı Xidmətindən alınan məlumata görə, əsas yol, ətrafında salınmış yaşıllıqlarla birgə, 14 metrə qədər genişlənəcək.
167 hektar ərazidə, Qaçqın və Məcburi Köçkünlərin İşləri üzrə Dövlət Komitəsi tərəfindən xüsusi nömrələnmiş 113 ev yenilənir.
Bu bahar Xocalıya 50 ailənin qayıdacağı gözlənilir.
Köç prosesi sürətləndikcə, xocalılar yolboyu səliqə ilə düzülmüş 200-ə yaxın müasir, rahat həyət evlərində yaşayacaqlar.
Biri beşmərtəbəli, digərləri 2-3 mərtəbəli 110 mənzillik binalar da tədricən istifadəyə veriləcək.